વોકરે વર્ષ 2013ની શરૂઆતમાં ભારત માટે તેજીમય આગાહી કરી હતી જ્યારે વેલ્યુએશન નીચા હતા. નરેન્દ્ર મોદી સરકાર સત્તા પર આવ્યા પછી શેરોમાં વૃદ્ધિનો દોર ચાલુ છે. વોકરનું કહેવું છે કે શેરો વધવાનું ચાલુ રહેશે. વોકરે કહ્યું કે, "સીપીઆઇ ફુગાવો ઝડપથી નિયંત્રણમાં આવે છે ત્યારે 2015માં વ્યાજદર ઘટે તો બુલ માર્કેટને ઉત્તેજન મળશે. બીએસઇ 500માં બુલ રન ચાલુ રહેશે. ત્યાર બાદ બજાર થોડું પરિપક્વ થશે અને આગળ વધવું મુશ્કેલ બનશે. આગામી બે વર્ષમાં અમે 20થી 25 ટકા વળતરની અપેક્ષા રાખીએ છીએ."